আশ্রম (ওয়েব ধারাবাহিক)
আশ্রম বা এক বদনাম আশ্রম হলো প্রকাশ ঝা দ্বারা পরিচালিত ও প্রযোজিত, হিন্দি ভাষার একটি ক্রাইম থ্রিলার ওয়েব ধারাবাহিক। এটি রচনা করেছেন মাধবী ভাট, অবিনাশ কুমার, সঞ্জয় মাসুম, তেজপাল সিং রাওয়াত ও কুলদীপ রুহিল। এতে অভিনয় করেছেন ববি দেওল, অদিতি পোহঙ্কর, দর্শন কুমার, চন্দন রায় সান্যাল, তুষার পান্ডে, অনুপ্রিয়া গোয়েঙ্কা, অধ্যয়ন সুমন, বিক্রম কোচার, ত্রিধা চৌধুরী, রাজীব সিদ্ধার্থ, শচীন শ্রফ, অনুরিতা ঝা, পরিণিতা খান, প্রীতি সুদ, নবদীপ তোমর ও আয়ান আদিত্য। ধারাবাহিকটি হিন্দি ভাষা ছাড়া বাংলা এবং তেলুগু ভাষাতেও ডাব করিয়ে এমএক্স প্লেয়ারে প্রিমিয়ার হয়।